Plodovi novog jubileja Križa 
In Cruce salus! 


OŠ nije posve minula vanredna jubilejska godina, koju je papa 

Pijo XI. neočekivano na Badnjak 1932. pri Božićnoj čestitki 

navijestio rimskim kardinalima, a okružnicom »Quod nuper« 
od 6. siječnja 1933. svečano proglasio prićodom 1990. obljetnice 
izvršenog otkupljenja roda ljudskoga. 

U središtu toga jubileja stoji otajstvo svetoga Križa: »Fulget 
Crucis mysteriumi« I možemo mirno tvrditi: »Nikad se od po- 
stanka svijeta nije slavila tako opravdana i važna jubilejska go- 
dina kao ova sveia godina, koja po odredbi papinoj ima trajati 
od Gluhe nedjelje (2. IV.) 1933. do Uskrsnog ponedjeljka (2. IV.) 
1934. O. B&minghaus D. I. veli: »Značilo bi profanirati svetinju, 
kad bismo htjeli ovu hiljaduđevetstoljetnu uspomenu žrtvene smrti 
Kristove staviti u isti red sa svakim drugim jubilejem.« Ali i u 
fedu svih dosadašnjih svetih godina ovo je jubilejsko ljeto 
jedino u svojoj vrsti te barem dosada nije imalo premca. Druge 
su svete godine redovito bile posvećene zahvalnoj uspomeni mi- 
losnog rođenja našega Gospodina Isusa Krista. Ali rođenje Spa- 
šiteljevo samo je skromni, makar i neizrecljivo prijatni portal, što 
nas uvodi u predivno svetište onih brojnih i neprocjenljivih bla- 
godati, kojima je taj isti božanski Spasitelj u posljednjoj 
godini svoga zemnog života okrunio svu spasonosnu djelatnost 
svoju i objektivno dovršio božansko remek-djelo našeg otkupljenja. 

Pijo XI. rječitom i upravo dirljivom kratkoćom nabraja i na- 
gomilava ove glavne blagodati, od kojih bi svaka napose zasluži- 
la, da se proslavi vječnim jubilejem. Tko će naime ikada Kristu 
Gospodinu dostojno zahvaliti na prvoj ustanovi presvete FEuhari- 
stije, živoj uspomeni i tajinstvenoj obnovi križne žrtve, i na na> 
redbi uzvišenog svećeničkog reda? Tko će ikada dovoljno »usa- 
diti u srce« pregorku i spasonosnu muku i smrt Kristovu na križu 
uz divnu oporuku, kojom umirući Isus daje Mariju Djevicu svim 
ljudima za Majku? Tko će dostojno proslaviti »svetkovinu svih 
svetkovina«, čudesno uskrsnuće Isusa Krista, uvjet i zalog našega 
konačnog uskrsnuća? A što da rečemo o božanskoj vlasti, po- 
dijeljenoj apostolima, da opraštaju grijehe, te o pravnom prven- 
stvu, što ga je Spasitelj povjerio Petru i njegovim nasljednicima? 
T dalje, kako bi posebne jubilejske proslave prevrijedna bila otaj- 
stva divnog uzašašća Gospodinova na nebo i ognjenog dolaska 
Duha Svetoga te čudesni osnutak Crkve Kristove pa i triumfski 
početak evanđeoske propovijedi svetih apostola? 

S pravom se papa od podvostručenih molitava i pokorničkih 
djela vjernika za ovog jubilejskog ljeta nada temeljitoj duhovnoj 

obnovi nesamo pojedinca nego i »svega roda ljudskoga, koji je 
zalu.ao po tolikim zabludama i zavađen po tolikim razmiricame 
i grzepirkama te kušan tolikim nevoljama i uznemiren tolikim po 
gibeljima.«' 


Prvi plod jubileja: ujodan opći dojam kraj nekih prigovora. 


Bez sumnje, dosadašnji sjajni razvitak ovog jubileja otkup. 
ljenja i zanosne stoljetničke svečanosti po svem katoličkom svi. 
jetu u čast Krista Kralja i Otkupitelja svijeta natkriljuju i naj- 
ljepše nade naše te potpunoma opravdavaju optimističke riječi, 
kojima je papa Pijo XI. kod stvaranja svoje jubilejske odluše 
ušutkao sumnje i prigovor nekih svojih savjetnika. Ovi su naime 
spočetka isticati silne gospodarske neprilike, koje će u gotovo 
svim zemljama jako štetno djelovati na organiziranje posebnih 
jubilejskih hodočašća u Rim i u svetu zemlju. Papa je nasuprot 
upozorio svoje savjetnike, kako su jubilejske %večanosti u ovoj 
modernoj i sveopćoj krizi od osobite važnosti, jer da sada ljudi 
više nego ikada trebaju ozbiljnih duhovnih razmatranja, po kojima 
će opet u vis uzdizati srca i upirati oči na najviše ciljeve i ideale,? 

I doista, usred koncentričkih napadaja i neprestanih juriša 
modernih bezvjeraca na Crkvu i na svu objavu Božju, pače i na 
prirodni društveni poredak te na klicu urednog obiteljskog i dr: 
ževnog života papa se služi najuspješnijim i vazda savremenim 
sredelvom obrane Božjega reda. On nesamo da »sadi i zalijevu< 
u svojim divnim okružnicama o miru Kristovu u kraljevstvu Kri- 
stovu, o pravoj odgoji djece, o kršćanskom braku, o hitnom rad- 
ničkom pitanju, o misijama, o karitativnim djelima i katoličkoj 
Akciji nego i ponovno i trajno upućuje svijet na nebeska vrela 
svakoga blagoslova te potiče osobito vjernike u jubilejskoj godini 
na primanje životnih i životvornih sakramenata te na sve žilaviji, 
požrtvovniji i trajniji rad za Krista i za njegovo kraljevstvo. A 
sve to u znaku križa, izvora svake milosti i svakog blaženstva. 

Već ovo uzvišeno shvaćanje Pija XL o vrhunaravnom zna: 
čaju i sredstvima ovog izvanrednoga jubileja najbolje pobija plitke 
prigovore nekih protivucrkvenih novina da papa tobože kani prije 
svega što više novaca primamiti u Italiju i tako razveseliti faši: 
stičke vlastodršce u njihovim finansijskim brigama. »Reci, da tj 
se ne reče,« možemo odgovoriti tim novinama, koje sve prosuđuju 
s materijalističkoga gledišta. Papa je jasno izrazio, kamo smjeraju 
jubilejske svečanosti, a on je ipak najbolji tumač svojih nakana. 

Nedavno se i to prigovaralo papi, da u ovoj svetoj godini, 
posvećenoj tajni otkupljenja, tobože zanemaruje hodočašća u svetu 
zemlju te više skreće pažnju hodočasnika sa Jeruzalema na pa: 
pinsku prijestolnicu Rim 


1 Acta Ap. S. 1933, 6-7. 
* Poredi: Theologisch-praktische Quartalschrift (Linz), 1933, 411 ss. 

Ovo pristrano tumačenje papinih određaba prije svega zlob- 
no zabašuruje činjenicu, da središte novozavjetne Crkve Kristove 
nije Jeruzalem nego Rim, kamo je sveti Petar apostol »prema 


“ odredbama Božjim«, kako veli sveti Leon Veliki, došao, da to 


središte kulturnoga svijeta stalno odabere za svoju prijestolnicu 
i da s ovoga središta upravlja  vasionom Crkvom katoličkom. 
Može li plemenit čovjek zamjeriti Ocu svega kršćanstva, što on 
želi vidjeti svoju duhovnu djecu u svom domu i u svojoj prijestol- 
nici? Uostalom, Pijo XL u svojoj jubilejskoj okružnici naročito 
poziva vjernike i na hodočašća u svetu zemlju. »Prikladno je ta- 
kođer, kaže, da se tečajem ove godine prirede pobožna i češća 
hodočašća k svetim mjestima u Palestini, i da vjernici tamo s 
najvećom pobožnošću posjete i poštuju pozorište najsvetijih do- 
gađaja sve povijesti. Želimo također, da se na onim mjestima, gdje 
se čuvaju odlične relikvije muke Gospodinove, njima osobite časti 
iskažu za jubilejske godine.«<? 

Pa i ovom pozivu Pija XI. odazvali se mnogi vjernici poput 
naših hrvatskih hodočasnika u srpnju 1933., koji su iz Rima kre- 
nuli u svetu zemlju. Da broj palestinskih hodočasnika nije dosti- 
gao tol:koga broja, to će svaki lako razumjeti, ako se osvrne na 
veću daljinu svete zemlje, na veće troškove te osobito na činje- 
nicu, da se sveta mjesta palestinska i sada nalaze u zemlji ino- 
vjeraca, dok je vječni grad Rim i danas doista lako pristupačno 
središte i najsjajnije žarište svega kršćanstva. 

Zgodno možemo ovamo primijeniti tajinstvenu riječ Kristovu 
apostolima: »Zaista, zaista vam kažem: Koji vjeruje u mene, djela, 
koja ja činim, i on će činiti, i veća će odovih činiti.« 
(Iv, 14, 12) To će reći po Knabenbaueru: Apostoli će nastaviti 
djelo Kristovo, pače s većim će (vanjskim) uspjehom : napretkom 
propovijedati i širiti mesijsko kraljevstvo i postignut će zato 
slavu većega djela ili uspjeha. U sebi dakako sva su djela Kri- 
slova najveća i beskrajno vrijedna. Ali predobri Isus u svojoj ne- 
sebičnoj ljubavi zajamčuje veći vanjski napredak evanđeoskoj 
djelatnosti svojih apostola, kako to vidimo n. pr. kod apostola 
naroda svetog Pavla pa i kasnije kod mnogih apostolskih svetaca. 
S obzirom na sv. Petra zorno nam to osvjetljuje dvostruki pogled 
na grob Krista Gospodina i na grob njegova sluge i ključara 
Crkve. Gle, »grob je Petrov u srcu kršćanskih zemalja danas da- 
nekle slavniji te svojim većim sjajem većma udara u oči nego 
grob Kristov u blijedom polusvijetlu arapskog polumjeseca, Zar 
Petrova svetkovina u Rimu nije objava i odsjev one slave dva- 
naest prijestolja, među kojima Petar kao poglavica apostola za- 
uzimlje najodličnije mjesto?« 

Hazumijemo stoša i s radošću bilježimo simpatičnu izjavu 
anglikanskog lista »The Church Times« od 16. siječnja 1933. o 


" Acta Ap. S. 1933, 7-8, 
* Meschler, Kirchenjahr, Il, 77. 

»sretnoj ideji papinoj« kod proglašenja ove svete godine. »Pri- 
jatno je primljena činjenica, što češće možemo sa zahvalnošću 
priznati smjernice, označene kršćanstvu iz vječnoga grada.,. U 
posljednje vrijeme Njegova je Svetost papa imao mnogo sretnih 
misli. Ali nijedna nije sretnija od poziva na vjernike, da posvete 
godinu 1933. kao svetu godinu. To je poziv, što će ga po našem 
čvrstom uvjerenju uvažiti također tisuće onih kršćana, koji 'ne 
pripadaju katoličkoj Crkvi... Smrt Našega Gospodina, utjelov- 
ljenog Boga, najznamenitiji je 4 najuzvišeniji momenat u svjetskoj 
povijesti. Ljudi danas slave toliko stogodišnjica, od kojih su neke 
korisne i poučne, a druge se ne dižu iznad svakidašnjice. : Ali 
značenje svih ovih stoljetnih ljubileja probljeđuje ispred veličan- 
stva drame našeg otkupljenja. Treba da pomislimo na toliko do- 
sta neznatnih jubilejskih svečanosti, da razumijemo, što će to reći: 
Papa poziva svoj narod, da diljem jedne godine dan za danom 
drži na pameti muku, smrt na križu i uskrsnuće Našega Gospo- 
dina i da promazga, što ti događaji znače za rod ljudski, te da 
ponizro zahvali na dokazu božanske ljubavi. 

Mislimo, da nam je to živa zgoda za složnu saradnju svih 
kršćana. Čini se, da smo još jako daleko od ponovnog sjedinjenja 
Lanterbury-a i Rima, koje je ipak tako znamenito za dobro 
kršćanstva. Ali u ovoj će stvari ipak nadbiskup kanterburyjski 
bez sumnje isto osjećati što i papa. I ako bi on... bez uvrede 
svoga vlastitog dostojanstva primio direktivu prvog biskupa kr- 
šćanstva i izdao sličan poziv, mogla bi godina 1933. doista po- 
stati milosna godina.« 

Slično se izrazio i »Times« na početku ove svete godine. 
Pa i srpskopravoslavni patrijar Varnava osvrnuo se na devetnaest- 
stotu obljetnicu muke i smrti Kristove i proglasio ovu svetu go- 
dinu »pokajničkom« godinom. Sve to pokazuje, kako je Pijo XI. 
pogodio najnježnije žice svakog kršćanskog srca, kad je raspisao 
ovaj vanredni jubilej u slavu Našeg Otkupitelja Izusa Krista. 


Drugi plod jubileja: Revno sudjelovanje vjernika oko postizavanja 
oprosta i dragih juhilejslth svečanosti. 

No imamo i drugih sjajnih svjedočansiva iz katoličkih ze- 
malja o lijepim plodovima ove svete godine. Jubilejska godina 
ioš nije na izmaku, a broj hodočasnika, koji su iz svih krajeva svi- 
jele pošli u Rim, da zadobiju jubilejski oprost i da se poklone 
tamošnjim svetinjama, nadilazi već ukupni broj svih hodočasnika 
iz redovite jubilejske godine 1925. | kako nas očevici uvjerava- 
ju. upravo je dirliiva duboka pobožnost ovih hodočasnika u rim- 
skim crkvama 1 na jubilejskim ophodima. Papa, kako čujemo, re- 
dovito prima svaki dan do 7000 tih pokornika u skupnim audijen- 
cijama, te je zbog golemog broja učesnika bio prisiljen da napusti 
dosadašnji običaj. kojim je prije pojedine hodočasnike pripuštao 


“ Theol-prakiische Quartalschrift, 1933. 411 - 412. 

x ljubljenju svoje posvećene desnice. “atikanski dnevnik »L' Os- 
servstore Romano« redovito donosi po više golemih fotografija 
onih stotina i hiljada rimskih hodočasnika. 

' Posebno privlače dakako i ove godine brojne svečanosti 
kod beatifikacije i kanonizacije novih  ugodnika 
Božjih, tih najljepših plodova spasonosne muke i smrti Kriciove, 


jer o njima vrijedi riječ Duha Svetoga: »To su oni, koji su došli 


iž velike nevolje, te su oprali i obijelili haljine svoje u krvi Ja- 
ganjca.« (Oikriv, 7, 14) 

Prvom beatifikacijom u svetoj godini uzdignuta je 30. travnja 
1933. do časti oltara blažena Marija Euirazija Pelle- 
tier, osnivačica kongregacije Dobrog Pastira. Nadovezujući ra 
sličnu kongregaciju, koju je sv. Ivan Eudes (f 1680.) osnovao pod 
naslovom »Sestara Naše Gospe od ljubavi«, ova je junačka blaže. 
nica (1796.—1868.) izabrala za glavnu djelatnost svoga reda tr- 


mnovitu zadaću: očuvati ugroženu žensku mladež i obraćati pale 


ženske. Uz silne poteškoće red se krasno razvio sa maticom u 
Angers-u (Francuska), te broji danas preko 9000 redovnica, koje 
u 320 samostana vode 75.000 djevojaka i žena na putu do spase- 
nja. 

7. svibnja papa je blaženom proglasio talijansku Sestru 
Vincenciju Gerosa [1784.—1847.), drugaricu blažene 
Bartole Capitanio kod osnivanja Sestara ljubavi, koje danas 
broje 6709 članica te se u 550 redovničkih kuća bave njegom bo- 
lesnika i odgojom zapuštene mladeži. 

. > Na trećem mjestu došla je 14. svibnja do časti oltara kći 
naše$ 20. vijeka, stigmatizirana svjetovna djevica Gema Gal- 
$ani (1878.—1903.). Rodom iz Luke u sjevernoj Italiji izgubila 
je rano svoju majku i svoga oca apotekara, te je onda usred 
svagdanjih briga i muka sebe posvetila, a braći i sestrama svojim 
nadomjestila oca i majku. Zvali su je anđelom u tijelu, te je za 
svega života njezina sjaj nevinosti odsijevao s njezina lica. Vazda 
je čeznula za samostanom Pasionistica, no vanredne milosti, koji- 
ma ju je Bog obdario uz stigmatizaciju smatrale su se više zapre- 
kom nego preporukom; i tako je ona u svijetu kao zaručnica 
Kristova dovršila svoju žrtvenu mučeničku zadaću, dok nije sa- 
zrela za nebo uoči Uskrsa 1903. 


Tjedan dana iza beatifikacije blažene Geme Galgani papa 
je istu čast oltara vodijelio blaženom Ocu Josipu Pigna- 
telli-ju (1737.—1811.), španjolskom velikašu, koji se Bogu no- 
svetio u Družbi Isusovoj te je i u najvećim prođonstvima toga 
reda junački obranio svoie zvanje. Volio je naime sa svojom hra- 
ćom dijeliti sve muke i bijede u tuđoj zemlii sve do ukinuća Dru- 
žbe nego se iznevjeriti svomu zvanju i primiti sjajne ponuwle svo- 
jih bosatih rođaka. I poslije ukinuća Družbe Isusove strpljivo ie 
u zabiti čekao i veselo dočekao dan uspostave njezine u Italiji 
te se tako s pravom smatra spojnim članom izmeću stare i nove 

Družbe, premda je ova tek tri godine iza smrti njegove bila siu- 
žbeno uspostavljena po cijelom svijetu. 

Posljednje nedjelje u svibnju (28, V.) 1933. zaslužna kongre- 
gacija Sestara Milosrdnica sv. Vincencija doživjela je beatilika- 
ciju skromne sestre bolničarke, bl, Katarine Labourć 
(1806.—1876.). Već kao mlada redovnica uspela se ova do naj- 
užeg mističkog sjedinjenja s Isusom i Marijom, te se bl. Gospa 
njome poslužila g. 1830., da svijetu objavi čudotvornu medaljicu 
neoskvrnjenog Začeća svoga i tako da pospješi svečanu dogmati- 
zaciju ove vjerske istine. 

Sve spomenute beatifikacije okrunila je i vanjskim sjajem 
natkrilila na Duhove (4. VI. 1933.) svečana kanonizacija france- 
slog župnika Andrije Huberta Faurnet-a (1752.— 
1834.), koji se kao mladi župnik pod utjecajem osobite milosti o- 
bratio od udobnog i odveć gospodskog života pa postao neumorni 
aposto! za tisuće i tisuće progonjenih vjernika u vrijeme velike 
francuske revolucije i za kasnije tako zvane restauracije. Na ru- 
ševinama i razvalinama prevratnih bezbožaca trebalo je tada 
preporoditi katoličku vjeru i kršćanski život u Francuskoj, te se 
ovaj novi svetac zato uspješno poslužio novom redovničkom kon- 
gregacijom »Kćeri svetoga Križa« ili »Kćeri svetog Andrije«. 
Božja je Providnost ovoga svog ugodnika u vrijeme prevrata sto- 
tine i stotine puta čuvala od očite smrtne pogibelji i od ruku Ro- 
bespierrevih ortaka, koji su bili ucijenili i njegovu glavu. 

Kanonizacijom sv. Andrije Fournet-a prije velike žege rim- 
skog podneblja prekinuo se niz novih beatifikacija i proglašenja 
svetima, ali samo za nekoliko mjeseci, te se te svečanosti u pro- 
sincu opet nastavile. Tako je obavljena 8. XII. 1933. kanonizacija 
bl. Bernardice Soubirous. 

Nadalje očekujemo još prije svršetka ove jubilejske godine 
(2. travnja 1934.) gotovo sigurnu kanonizaciju bl. Pompilija 
Pierrotija, pijarista, te blažene Mihaele od presv. Sa- 
kramenta, španjolske osnivačice Službenica presv. Sakra- 
menta, onda kanonizaciju bl. Louise de Marillac (#1660), 
glavne pomoćnice sv. Vinka Paulskog kod osnivanja kongregacije 
Sestara Milosrdnica, talijanskog apostola mladeži, blaženog Iva- 
na Don Bosca. Uz to se nadamo još i nekim novim beatifi- 
kacijama. 

Ugodnici su Božji najljepši plodovi muke i smrti našega Go- 
spodina i ujedno najsjajnije slavlje Križa. Oni su u sebi najdivnije 
oživotvorili spasonosnu žrtvu Kristovu i živi su dokaz za riječ 
njegovu: »Ako zrno pšenično, padnuvši u zemlju, ne umre, ostaje 
samo; ako pak umre, mnogi rod donosi« (Iv. 12, 24). Gledajući na 
te nove svece i blaženike Božje, vjernici će se zornim načinom 
utvrditi u svojoj vjeri o svetosti Crkve katoličke, koja je i u ovo 
novopogansko vrijeme rodna mati svetaca Božjih. Uzbudit će se 
nadalje u vjernicima kod ovoga prizora čvrsta nađa i odluka, da i 
sami pođu stopama tih svelaca i da se drže one Augustinove: 


——— bo 

»Toliko mogoše ovi i ovel A zašto ne bi isto mogao i ti, Augu- 
stine!« Napokon će i žarka ljubav Božja i djelotvorna ljubav bliž- 
njega slaviti novo slavlje u vjernicima, ako se ovi prožmu načeli- 
ma, osjećajima i vječnim idealima tih ugodnika Božjih. | tako će 
se ujedno silno ublažiti pregorke opreke,  egoističke razmirice, 
krajnje klasne i nacionalne borbe i druge goleme nevolje moder- 
noga svijeta. 

Nitko ne će trajno odoljeti nesebičnim dokazima djelotvor- 
ne i požrtvovne ljubavi, koja i u neprijateljima gleda sliku i pri- 
liku Božju te brata ili sestru Kristovu. Eto i u naše vrijeme dali 
su se umekšati bijedni komunisti na periferiji velegrada Pariza, 
kad su se uvjerili o nesebičnoj ljubavi nekih požrtvovnih sveće- 
nika u svojoj okolini. I tisuće zavedenih bečkih radnika povratile 
su se ove godine u krilo katoličke Crkve, kad su osjetile dobro- 
tvornu djelatnost prijatelja puka, kardinala i nadbiskupa Dra In- 
nitzera. Slično je blagotvorno na bijedne mase naroda djelovala 
i dobrotvorna akcija njemačkih biskupa, koji su se ugledali u kra- 
sni primjer sv. Oca pape Pija XI. te počeli posebnu akciju do- 
brotvornosti, osobito u zimi, za uzdržavanje gladnih i nezaposlenil: 
ljudi. , 

Treći plod ovog jubileja: Sve dublje shvaćanje tajne svetoga 
križa i žrtve. 

Na večer 1. travnja 1933. papa je uz lozinku  »Evo križa 
Gospodnjega, dođite, poklonimo sel« sa svog pisaćega stola po- 
moću Markonijeva aparata jednim mahom ražario orijaški spo- 
men-križ na Monte Senario blizu servitskog samostana kod Flo- 
rencije. Uvrstili su bili u temelj toga spomenika križ od tuča i 
neke odlomke od Svetih Vrata (Porta Santa) iz crkve sv. Petra. 
Sa vrha golemoga križa odsijevale su se na daleko električne ža- 
rulje u obliku programatičnih riječi Pija XL: »Pax Christi.« 

Koliko svemu svijetu govori križ Isusov osobito u ovoj sve- 
toj godini! Papa je na početku jubilejske godine primio u audijen- 
ciju članove centralnog odbora za proslavu svetog ljeta, istakao 
duhovni značaj njihova programa i izrekao nadu, da će svi vjerno 
vršiti svoju zadaću u veseloj svijesti, da mogu služiti uzvišenoj 
proslavi čitavog niza onih činjenica, po kojima je Bog otkupio 
svijet. »Kako će to biti prekrasan prizor, reče, kada sav svijet 
padne na koljena pred križem i na kojemgod jeziku ili također u 
svetoj šutnji i u zahvalnom promatranju djela otkupljenja dadne 
oduška svojoj ljubavi, primivši k srcu lijepe riječi, koje su kanoti 
lozinka ovog jubileja: »Klanjamo ti se, Kriste, i blagoslivamo te, 
jer si križem svojim otkupio svijet«; ili.kad u općoj sadašnjoj bi- 
jedi, gdje ljudi već očajavaju o koristi svih čisto ljudskih sredsta- 
va, pobožni vjernici pouzdano zavape: »O Crux, ave, spes unica! 
O križu, zdravo, jedina nadol« 

Da, dobro je rekao Toma Kempenski: »Evo sve o križu stoji i 
o smrti, i nema drugog puta k životu i k pravom unutarnjem miru 
osim puta svetoga križa i svagdanjega trapljenja samoga sebe.« 

Kako divno govori apostol Pavao o značenju križa u djelu 
otkupljenja! 1 ovamo možemo primijeniti riječi Božje kod proroka 
Izaije (55, 8 s): »Misli moje nisu misli vaše, ni putevi vaši nisu 
putevi moji, veli Gospod; jer koliko je nebo uzvišeno nad zemljom, 
toliko su putevi moji uzvišeni nad putevima vašim i misli moje nad 
mislima vašim ...« Prema tomu »Krist je poslao« Pavla, da pro- 
povijeda »evanđelje, ne u mudrim riječima, ća ne izgubi silu križ 
Kristov«, te se ne čini, da je evanđelje plod čovječje mudrosti, 
nego da zasja kao predivna objava Božja. »Jer je riječ križa !u- 
dost onima, koji propadaju«, koji zemaljski, puteno misle, »a oni- 
ma, koji se spasavaju, t. j. nama, sila Božja«, koja svijetlo i po- 
svetu i utjehu širi na sve strane i svakomu pruža, koji je dobre 
volie, Križ je tajna izabranja i zabačenja.,. A mi propovijedamo 
Krista raspetoga, Židovima sablazan, a poganima ludost«, koji ne 
htjedoše vjerovati, da je čovjek razapet poput zločinca Bog, »o- 
nima pak, koji su pozvani, i Židovima i Grcima, propovijedamo 
Krista, Božju silu i Božju mudrost«, jer oslobađa od duhovne bi- 
jede i daje milost, rasvjetljuje svrhu i sredstva, koja vode k vječ- 
noj sreći, i tako se jedino po Kristu i u Kristu raspetom ispunjuje 
opravdana težnja pogana i Židova. »Jer je ludost Božja mudrija 
od ljudi, i slabost je Božja jača od ljudi«, t. j. tajna Križa čini se 
ludost, no posramila je mudrost svjetsku; čini se, da je slabost, 
no pobijedila je đavla i grijeh te zavrijedila spasenje svega čovje- 
čanstva. 

Ali ista tajna Križa, koja je tako divno zasjala u objektiv- 
nom otkupljenju svega svijeta na Kalvariji, ima se objaviti tako- 
đer u pojedinim ljudima kod subjektivne primjene plodova spa- 
senia Kristova. Zato apostol Pavao u spomenutoj prvoj poslani- 
ci Korinćanima (1, 26...) dalje veli: »Jer gledajte zvanje svoje, 
braćo, da nema mnogo mudrih po tijelu, ni mnogo silnih, ni mnogo 
plemenitih.« Dr. Zagoda to dalje tumači; »Zamjernu mudrost po- 
kaza Gospodin i u pozivu Korinćana. Nema mnogo uglednih 
ljudi u općini korintskoj; nema učenjaka, nema. ljudi uglednog po- 
ložaja, nema odličnjaka po rodu, Evanđelje primaju većinom si- 
romasi, da Bog pokaže, kako se dobrima, što ih svi- 
jet silno cijeni, ne stiče nikakvo pravo ni 
prednost na vječno spasenje.« U istom smislu Pa- 
vao veli dalje: »Nego što je ludo pred svijetom, izabra Bog, da po- 
srami mudre; i što je slabo pred svijetom izabra Bog, da posrami 
jako; i što je neplemenito pred svijetom i prezreno, izabra Bos. i 
ono što nije, da uništi ono što jest, da se ne hvali nijedno tijelo 
pred Bogom«, kao da može spasenje postići svojim silama i za- 
slugama. Oholost je sve gokvarila; poniznost sve obnavlja. 

Dosliedno apostol završuje: »Iz niega (Boga) ste vi u Kristu 
Isusu, koji nam posta mudrost od Boga i pravda i nosvećenje i 
otkuv, da kao što je pisano: Tko se hvali, u Gospodinu neka se 
hvali.« To će reći, veli Dr, Zagoda: »Milošću Božjom postali su 
Korinćani članovi Crkve i dionici zamjernih duhovnih dobara. 

isus je izvor prave mudrosti, on nas je otkupio svojom presvetom 
krvi; po njemu smo doista opravdani i posvećeni, postadosmo pre- 
sretna djeca Božja. Jedinome Bogu čast i slava!« 

U tom je poglavlju apostol Pavao nesamo istakao nedoku- 
čljivo otajstvo Križa Kristova nego je ujedno natuknuo 
otajstvo našega križa. I za nas kao i za Krista vrijedi sli- 
ka: »Ako pšenično zrno, padnuvši u zemlju, ne umre, samo osta- 
je. Ako pak umre, mnogi rod donosi.« »Tako, veli O .B&ming- 
haus.“ ne ćemo se više toliko čuditi tomu, što i odlučno shvaća- 
nje, shvaćanje Gospodina Boga, visi o pravom shvaćanju kri- 
ža.., Tek u svijetlu križa dobro shvaćamo svojega Boga, kako se 
On nama daje, i u sili križa Kristova nalazimo put k Njemu, kako 
nas On k sebi zove. U Bogu Križa dolazimo da svijesti svoga kr- 
šćanskog plemstva; ali tu ćemo također naći nalog, da čuvamo 
najviša dobra za rod ljudski... U križu se Kristovu čovjek odav- 
na približio svome Bogu i susreo Ga je svojim križem i žrtvom uz 
toliku milost, da se uzdigao iznad svih zemaljskih visina... U 
križu Kristovu osviće nam dakle i dostojanstvo čovječje... Nije 
slučajno bilo, što je Spasitelj riječju o pšeničnom zrnu u zemlji 
uzbudio u nama i nadu o budućem uskrsnuću mrtvih... Iza rije- 
či o zrnu pšeničnom čitamo kod sv. Ivana i ove riječi Kristove: 
»Tko hoće da meni služi, neka pođe za mnom, i ondje gdje sam 
ja, neka buđe i sluga moj. Tko meni služi, toga će _i otac moj 
častiti.« 

Na nebu će se prije sudnjega dana pojaviti križ, znak žrive 
Njegove za nas. I nas će križ naš i žrtva za Krista privesti do 
slave vječnog uskrsnuća. I. P. Bock D. 1. 


“ »Dje Geistezmachi des Kreuzes«, Stimmen der Zeit. 125. Band (19311. 
3-5. 


